**Tisztelt Szülők!**

A **Jász-Nagykun-Szolnok Megyei Pedagógiai Szakszolgálat**, mint köznevelési intézmény a 2013/2014. tanévtől ellátja a **továbbtanulási, pályaválasztási** **tanácsadás** pedagógiai szakszolgálati feladatot, melynek területén 2015 januárjától a szakmai kapacitás – és a szolgáltatási- kínálat bővül. A középfokú iskolákba történő jelentkezés, és a döntéshozatal sikeressége érdekében **2015. január 5-től** lehetőséget biztosít az érdeklődő tanulóknak térítésmentes **pályaválasztási és információs tanácsadáson** való részvételre.

**Várják:**

* az általános iskolásokat (7. és 8. évfolyam diákjai), akik tanácstalanok, érdeklődésük iránya még nem alakult ki, vagy egyéni tanácsadásra, segítségre van szükségük (pl.: sajátos nevelési igény, pályaalkalmasságot befolyásoló speciális ok miatt),
* középfokú iskolák tanulóit, akiknél az új tanévtől felvetődik az iskolaváltás igénye, szükségessége,
* fakultáció-választás előtt álló, tanácsadást kérő középiskolásokat (gimnazistákat),
* érettségi utáni továbbtanulásra készülő – a középiskola nappali tagozatán tanuló fiatalokat a 9. – 12. évfolyamig.

A jelentkező tanulók pályairányultságukra vonatkozó tematikus beszélgetésen vesznek részt, amit néhány kérdőív kitöltése követ. A kérdőívek az érdeklődési irányokat, a személyes erőforrásokat, a főbb képesség-területeket tárják fel. A konkrét iskolaválasztási ajánláshoz legalább két találkozási alkalom szükséges. Az eredményekről és a javaslatról a tanulók és a szülők visszajelzést, részletes tájékoztatást kapnak.

A továbbtanulási, pályaválasztási tanácsadásra való **jelentkezéseket** e-mailben fogadják info.foig@jnszmpsz.hu címen. A tanácsadás időpontjáról e-mailben küldenek értesítést min. 8 nappal korábban.

A tanulókat igény szerint, előzetes ütemterv alapján 8,00 és 16,00 óra között egyénileg, vagy kiscsoportban fogadják. A tanácsadáshoz 18 éves kor alatt a szülő, törvényes képviselő írásos hozzájárulása szükséges.

**Elérhetőség:**

Jász-Nagykun-Szolnok Megyei Pedagógiai Szakszolgálat Székhelyintézmény

 5000 Szolnok, Aradi utca 20.

 Tel: 56-510-720, Fax: 56-515-261;

 E-mail: info.foig@jnszmpsz.hu